Nafarroako Parlamentuko Mahaiak, 2022ko abenduaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Nafarroako 2019-2025 Desgaitasun Plana onetsi zenetik, egoitza arretako eredu berrira egokitze aldera egoitza-zentro eta -ekipamenduak birmoldatu, eraberritu edo eguneratzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 12an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2023 Desgaitasun Plana onetsi zenetik, egoitza-zentro eta -ekipamenduak birmoldatu, eraberritu edo eguneratu egin al dira egoitza arretako eredu berrira egokitzeko?

2.- Nola eta noiz?

3.- Zenbateko diru-kopurua bete da kontzeptu horretarako azken bost ekitaldietan? Zein jarduketa zehatzetarako? Iruñean, 2022ko abenduaren 2an

Iruñean, 2022ko abenduaren 2an

Foru parlamentaria: Jorge Esparza Garrido